
30.11.23
לכבוד										מ.ל.ב
ועדת זוהר							      לצרכי מו"מ לפשרה בלבד
המרכז למחקר גרעיני שורק
יבנה 81800								      

ועדה נכבדה שלום רב,

הנדון: נעמן לוין, ת.ז. 3531001

הריני מתכבד לפנות בשם מרשי שבנדון בתביעה לקביעת זכאותו וגובה הפיצוי המגיע לו על פי הסדר ריבלין כדלקמן:

1. מרשי, יליד 25.11.1940, בין השנים 1962 – 1968 נמנה מרשי על עובדי הקמ"ג.

1. לאחר מספר בחינות שבוצעו לו ע"י מערכת הבטחון/הקמ"ג שובץ מרשי לקורס מדעי הכימיה התעשייתית בקמ"ג. לאחר סיום הקורס שובץ לעבודה במכון ג' כמנהל משמרת ובהמשך התקדם לתפקיד מנהל עבודה.

1. במסגרת עבודתו ובשים לב לאופיה וליחודיותה, בהתחשב במכון בו שימש, בא מרשי במגע תכוף עם החומרים הרלוונטיים למכון זה (שאת שמם לא נזכיר כאן עלי כתב).

1. כן, מתוקף תפקידו ונוכח אירועים שונים, היה מעורב במספר אירועים (תקלות) במסגרתן נחשף לחומרים השונים בצורה ישירה, מסוכנת ומסכנת חיים.

1. כך למשל במסגרת אחת הבדיקות שנדרשו לבצע נשפך חומר מקרין ומרשי נחשף לו בצורה ישירה. באותו המקרה, עובד אחר אשר טיפל בשימור החומר, חלה ונפטר כעבור שנים ספורות.

1. להבדיל מהמקרה המתואר בסעיף 5 לעיל, במהלך תקופת עבודתו נחשף באופן ישיר ואף באופן חריג בעיקר לחומרים אחרים, חומר Y ונגזרותיו וחומרים כימיים נוספים שנדרשו לצורך עיבודו וכו' (יורחב במסגרת הפגישה. במקרים נוספים שלא יורחבו כאן נחשף וכתוצאה מכך אף הוצא לחופשות.

1. בשנת 2015 בדיקת ביופסיה הדגימה אדנוקרצינומה בבלוטת הערמונית.

1. במסגרת המעקב הרפואי,  עקב ערכי המוגלובין ופריטין נמוכים הופנה לביצוע בדיקות קולנוסקופיה וגסטרוסקופיה הדגימו ממצא גידולי במעי הגס ובדיקת ביופסיה אישרה כי המדובר הוא בקרצינומה.

1. נוכח האמור אושפז מרשי ונותח לצורך כריתת 35 ס"מ של המעי הגס והשקה.

1. מרשי הופנה לביצוע בדיקות דימות נוספות אשר העלו חשד בדבר פריצת קופסית משמאל והוא הופנה לטיפולי קרינה המכוונים לגידול בערמונית.

1. למן מועד גילוי הממאירויות ועד למועד כתיבת שורות אלה נזקק מרשי למעקב רפואי אינטנסיבי, הוא נזקק לבדיקות שוטפות וטיפולים, לרבות שימוש במשככי כאבים וקנאביס.

1. אודה עבור תיאום פגישה בנוכחותי ובנוכחות מרשי לצורך מתן פרטים נוספים ותיאורי מקרים בהם היה מעורב.

1. כן, אודה עבור קבלת תיקו האישי ותיקו הרפואי של מרשי לרשותי.



*רצ"ב יפוי כח וטופס ויתור על סודיות רפואית חתומים על ידי מרשי

